**Zmluva na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-093-795**

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „**zmluva**“)

##### Čl. I

##### Zmluvné strany

1. **Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní VO>

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu: SK07 0720 0000 0000 0000 1919 – *platí pre domáceho poskytovateľa*

SK60 0720 0000 0000 0000 2129 – *platí pre zahraničného poskytovateľa*

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „NBS“ alebo „objednávateľ“ v príslušnom gramatickom tvare)

a

1. **Poskytovateľ:**

Obchodné meno: **<vyplní uchádzač>**

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu: <vyplní uchádzač>

Zapísaný: <vyplní uchádzač>

(ďalej len „poskytovateľ“ v príslušnom gramatickom tvare)

(objednávateľ a poskytovateľ spolu ďalej v texte aj ako „zmluvné strany“)

**Čl. II**

**Preambula**

* 1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom***Zabezpečenie stravovania pre zamestnancov NBS a doplnkových služieb.***
  2. Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

**Čl. III**

**Predmet zmluvy**

1. Predmetom zmluvy je záväzok poskytovateľa zabezpečiť:

3.1.1 výrobu, prípravu a výdaj stravy (ďalej len „stravovanie“) pre zamestnancov objednávateľa ako aj ďalších osôb, ktorým to objednávateľ umožní (ďalej spolu tiež „stravníci“) v priestoroch zariadenia spoločného stravovania objednávateľa v rozsahu podľa článku V bodu 5.1 tejto zmluvy formou objednávky vopred, samoobslužným spôsobom a bezhotovostnou platbou prostredníctvom vstupovej karty zamestnancov NBS a stravovanie s obsluhou denne v salóniku NBS, a to za podmienok dohodnutých v tejto zmluve,

3.1.2 doplnkový predaj v bufete nachádzajúcom sa v priestoroch objednávateľa, v rozsahu podľa článku V bodu 5.2 tejto zmluvy, hotovostnou platbou alebo bezhotovostnou platbou prostredníctvom vstupovej karty zamestnancov NBS,

3.1.3 občerstvenie pri podujatiach organizovaných objednávateľom (napr. zahraničné návštevy, vernisáže, tlačové konferencie, pracovné stretnutia, stretnutia bývalých zamestnancov - dôchodcov banky a pod.), na základe včasnej objednávky objednávateľa, a to za podmienok dohodnutých v tejto zmluve

(ďalej spolu len „predmet zmluvy“ alebo „stravovacie služby“).

1. Poskytovateľ vyhlasuje, že je oprávnený poskytovať stravovacie služby podľa tejto zmluvy a je technicky, odborne a personálne schopný riadne a včas stravovacie služby poskytnúť.
2. Objednávateľ sa zaväzuje zaplatiť poskytovateľovi cenu za riadne poskytnutie stravovacích služieb dohodnutých v tejto zmluve podľa článku VI tejto zmluvy.
3. Poskytovateľ na účely plnenia predmetu zmluvy podľa tohto článku bodu 3.1.2 zmluvy sa zaväzuje zabezpečiť potrebný pokladničný softvér na evidovanie hotovostných platieb v bufete.
4. Poskytovateľ sa zaväzuje v súvislosti s plnením predmetu zmluvy podľa tohto článku bodu 3.1.1 a 3.1.2. zmluvy využívať elektronický stravovací a objednávkový systém tzv. IS StraSy objednávateľa (ďalej len „stravovací systém IS StraSy“). Stravovací systém IS StraSy umožňuje vykonávať elektronické objednávanie a evidovanie objednávok stravy, vykonávať dodatočné objednanie stravy na výdajovom termináli a zaznamenať odber stravy na výdajovom termináli v priestoroch zariadenia spoločného stravovania objednávateľa.
5. Objednávateľ sa zaväzuje stravovací systém IS StraSy poskytovateľovi bezodplatne sprístupniť a poskytovateľ sa zaväzuje sprístupnenie tohto systému využívať v rozsahu potrebnom pre plnenie predmetu zmluvy, pričom za aktualizáciu a údržbu IS StraSy počas platnosti a účinnosti tejto zmluvy zodpovedá objednávateľ.
6. V deň podpisu (v deň platnosti) tejto zmluvy sa poskytovateľ zaväzuje uzatvoriť s objednávateľom Zmluvu o nájme nebytových priestorov (ďalej len „Nájomná zmluva“), v ktorých budú poskytované stravovacie služby (ďalej aj „zariadenie spoločného stravovania“).

V prípade, ak poskytovateľ nepodpíše Nájomnú zmluvu podľa predchádzajúcej vety, je objednávateľ oprávnený odstúpiť od tejto zmluvy pre porušenie jeho povinnosti podstatným spôsobom.

Predmet nájmu, výška a splatnosť nájomného, účel a čas trvania nájmu, práva a povinnosti zmluvných strán budú podrobne špecifikované v Nájomnej zmluve, ktorú objednávateľ uzatvorí s poskytovateľom. Nájomná zmluva bude uzatvorená na dobu poskytovania stravovacích služieb podľa tejto zmluvy a jej platnosť a účinnosť skončí, pokiaľ v nej nie je uvedené inak, dňom skončenia tejto zmluvy.

1. Objednávateľ si vyhradzuje právo uplatniť opciu u poskytovateľa na ďalšie poskytovanie stravovacích služieb v rozsahu podľa bodu 3.1 tohto článku zmluvy za rovnakú cenu a za rovnakých podmienok ako je uvedené v tejto zmluve a na dobu ako je uvedené nižšie. Poskytovateľ sa zaväzuje poskytovať stravovacie služby podľa tejto zmluvy, na ktoré si objednávateľ uplatnil opciu.
2. Predmet Opcie I. predstavujú stravovacie služby v rozsahu podľa bodu 3.1. tohto článku zmluvy počas 3 mesiacov po skončení doby vymedzujúcej trvanie tejto zmluvy (ďalej len „Opcia I.“).
3. Predmet Opcie II. predstavujú stravovacie služby v rozsahu podľa bodu 3.1. tohto článku zmluvy počas 3 mesiacov po skončení doby vymedzujúcej trvanie tejto zmluvy predĺženej o Opciu I. (ďalej len „Opcia II.“).
4. Pre zamedzenie pochybností, objednávateľ je oprávnený (nie povinný) uplatniť si Opciu I. a/alebo Opciu II. na ďalšie poskytovanie predmetu tejto zmluvy, pričom Opcia I. môže byť uplatnená objednávateľom najneskôr jeden mesiac pred skončením doby vymedzujúcej trvanie tejto zmluvy, Opcia II. môže byť uplatnená objednávateľom najneskôr jeden mesiac pred skončením doby vymedzujúcej trvanie tejto zmluvy predlženej o Opciu I.
5. Pokiaľ sa objednávateľ rozhodne využiť právo z Opcie I. a/alebo Opcie II., je povinný tak urobiť písomným oznámením o uplatnení opcie doručeným poskytovateľovi (ďalej len „oznámenie o uplatnení opcie“).
6. Takýmto písomným oznámením o uplatnení opcie vznikne poskytovateľovi povinnosť poskytovať stravovacie služby podľa podmienok uvedených v tejto zmluve.
7. Objednávateľ si vyhradzuje právo uplatniť zmluvnú pokutu, ak poskytovateľ nedodrží záväzok poskytovať stravovacie služby v súlade s Opciou I. a/alebo Opciou II. uplatnenou objednávateľom podľa tejto zmluvy vo výške 30 000 eur bez DPH.

**Čl. IV**

**Miesto a čas plnenia predmetu zmluvy**

* 1. Miestom plnenia predmetu zmluvy je budova ústredia Národnej banky Slovenska v Bratislave, Ul. I. Karvaša 1, Bratislava.
  2. Čas plnenia predmetu zmluvy je priebežne, počas pracovných dní a prevádzková doba je dohodnutá nasledovne:

1. výdaj stravy v zmysle článku III bodu 3.1.1 zmluvy počas obeda:

pondelok až piatok: v čase od 11:00 h do 14:00 h,

1. čas predaja v bufete v zmysle článku III bodu 3.1.2 zmluvy:

pondelok až štvrtok: v čase od 07:00 h do15:00 h,

piatok: v čase od 07:00 h do 14:00 h

(v bufete má poskytovateľ nárok na 30 minútové prerušenie predaja cez obed v čase od 12:00 h do 12:30 h).

1. predmet zmluvy podľa článku III bodu 3.1.3 zmluvy: podľa objednávky objednávateľa aj mimo prevádzkovej doby.

**Čl. V**

**Rozsah stravovacích služieb**

Poskytovateľ sa zaväzuje stravovacie služby podľa tejto zmluvy poskytovať s odbornou starostlivosťou, podľa potrieb a požiadaviek objednávateľa, a to v nasledovnom rozsahu:

#### Stravovanie v zmysle článku III bodu 3.1.1 zmluvy - Výdaj stravy počas obeda - výber jedál z menu dennej ponuky, v rozsahu 5 menu podľa jedálneho lístka objednávkovým spôsobom prostredníctvom stravovacieho systému IS StraSy s možnosťou výberu ľubovoľnej prílohy a šalátu/kompótu podávaných v príslušnom pracovnom dni, samoobslužným spôsobom, z nasledujúceho sortimentu:

#### JEDLÁ V ČLENENÍ (hlavné menu):

#### 

#### 5.1.1.1 menu č. 1

#### denne hlavné jedlo mäsité - mäso 150 g v surovom stave; príloha 200 g; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie;

#### 5.1.1.2 menu č. 2

#### denne hlavné jedlo mäsité - mäso 150 g v surovom stave; príloha 200 g; polievka 0,35 l; šalát/ kompót 150 g; 0,2 l nápoj; 2 ks chlieb; 1 ks ovocie;

5.1.1.3 **menu č. 3**

#### denne hlavné jedlo bezmäsité - 150 g hlavná bezmäsitá surovina a príloha 200g alebo

#### denne hlavné jedlo múčne– 400 g v uvarenom stave; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie;

5.1.1.4 **menu č. 4**

#### denne zdravotné hlavné jedlo mäsité alebo bezmäsité - mäso alebo bezmäsitá hlavná surovina 150 g v surovom stave; príloha 200g; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie;

5.1.1.5 **menu č. 5**

denné hlavné jedlo zeleninový tanier; viacero druhov čerstvej krájanej, strúhanej, marinovanej zeleniny 400 g a 60 g doplnkovej suroviny; 1 ks grahamové pečivo; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie.

#### 5.1.2 POLIEVKA, špecifikácia

**2 druhy polievok**:

* číra polievka bez obsahu gluténu a laktózy, pripravovaná denne čerstvá, nie instantná, porcia v objeme 0,35 l, 2 ks chlieb,
* krémová polievka, pripravovaná denne čerstvá, nie instantná, porcia v objeme 0,35 l, 2 ks chlieb.

#### 5.1.3 HLAVNÉ JEDLO, špecifikácia

**Jedlá mäsité** – pozostávajúce zo 150 g rôznych druhov mäsa alebo rýb v surovom stave alebo 220 g mäsa s kosťou v surovom stave.

Hovädzie mäso (alebo alternatíva za hovädzie mäso divina, jahňacina, králik) bude zaradené do jedálneho lístka minimálne jeden krát týždenne.

Ryby budú zaradené do jedálneho lístka minimálne jeden krát týždenne.

Hydinové mäso bude zaradené do jedálneho lístka denne maximálne jeden krát (hydinové mäso: kuracie mäso, morčacie mäso, kačacie mäso).

**Jedlá bezmäsité** – pozostávajúce zo 150 g bezmäsitej suroviny (napríklad zelenina, prívarky, vyprážaný syr, huby, zeleninový karbonátok a podobne) ,

**Jedlá múčne** – pozostávajúce zo 400 g suroviny v uvarenom stave (napríklad cestoviny, palacinky, buchty, halušky a podobne).

**Šalát, kompót** – rôzne druhy šalátov, výber min. 6 druhov čerstvých šalátov, hmotnosť 150 g a doplnkové šaláty min. 2 druhy zo sterilizovanej a kvasenej zeleniny, hmotnosť 150 g. Podávané šaláty budú ponúkané v dvoch variantoch, bez marinády/zálievky a marinované/so zálievkou.

Kompóty zo sterilizovaného alebo konzervovaného ovocia 150 g.

Možnosť dochutenia šalátu podľa vlastného výberu z rôznych druhov pripravených dresingov. Cena dresingu je zahrnutá v cene šalátu.

**Zeleninový tanier** - rôzne druhy čerstvej porciovanej zeleniny (minimálne 4 druhy), bez tepelnej úpravy 400 g (napr. rôzne druhy listových šalátov, paradajka, paprika, olivy a iné) spolu s doplnkovou surovinou 60 g (rôzne druhy syra, tepelne upravené chladené kuracie/lososie mäso, sendvič, vajce, olivy a iné).

**Prílohy** - zemiaky (varené, pečené), zemiaková kaša (čerstvá, nie polotovar), hranolčeky, ryža, knedľa, halušky, cestoviny, tarhoňa, tepelne upravená zelenina, iné, hmotnosť 200 g v uvarenom stave.

**Nápoj** - k dispozícii musí byť aspoň čistá voda, minerálna voda, alebo sóda, min. tri druhy rôznych sladených nápojov (z toho jedna neperlivá).

**Chlieb, pečivo** – čerstvé.

**Ovocie** – čerstvé, počas týždňa rôzne druhy.

Hmotnosť jedál uvedená v bodoch 5.1.1 až 5.1.3 tohto článku zmluvy je minimálna hmotnosť požadovaná objednávateľom.

#### 5.1.4 Poskytovanie a konzumácia alkoholických nápojov je zakázaná.

#### 5.1.5 Na dochutenie jedál uvedených v bodoch 5.1.1 až 5.1.3 tohto článku zmluvy poskytovateľ v cene jedál zabezpečí dochucovadlá v primeranom rozsahu (soľ, korenie, olivový olej, dresing, ocot, citrónová šťava a iné) a špáradlá na mieste dohodnutom s objednávateľom. Soľ, korenie a špáradlá budú umiestnené na stoloch a doplňované podľa potreby, ak sa zmluvné strany nedohodnú inak.

#### 5.1.6 Poskytovateľ bezplatne poskytne ku každému hlavnému menu pohár na nápoj, hygienický papierový obrúsok a jeho likvidáciu po použití zabezpečí v súlade s environmentálnymi štandardmi.

* 1. **Doplnkový predaj v bufete v zmysle článku III bodu 3.1.2 zmluvy –** ponuka rôznorodého sortimentu jedál rýchleho občerstvenia vlastnej výroby, potravinárskeho tovaru, , ovocia a nealkoholických nápojov, ide najmä o nasledovné: jedlá a pokrmy rýchleho občerstvenia (napr. obložené žemle, rožky, chlebíčky), mliečne a sójové výrobky, ovocie, údeniny, zákusky a cukrovinky, podávanie teplých a studených nápojov, rôzne druhy chleba a pečiva, balenú kávu, čaj. Ponuka teplých raňajok. Výrobky musia byť v hygienickom a zdravotne vyhovujúcom balení.

Predaj alkoholických nápojov a cigariet v bufete je zakázaný.

* 1. **Predmet zmluvy podľa článku III bodu 3.1.3 zmluvy:**
     1. Zmluvné strany sa výslovne dohodli, že poskytovanie predmetu zmluvy podľa článku III bodu 3.1.3 zmluvy sa bude uskutočňovať na základe písomných objednávok objednávateľa potvrdených poskytovateľom, a to elektronickou poštou na adresu: <vyplní uchádzač>.
     2. Objednávka musí obsahovať presné vymedzenie požadovaného predmetu zmluvy podľa článku III bodu 3.1.3 zmluvy a v zmysle tabuľky č. 2 prílohy č. 1 tejto zmluvy, a to uvedením jej druhu a množstva, určením konkrétneho miesta poskytnutia predmetu zmluvy, požadovaného termínu a času, do ktorého sa má predmet zmluvy poskytnúť, prípadne ďalších konkrétnych a špecifických údajov.
     3. Zmluvné strany sa dohodli, že objednávateľ je oprávnený písomne (emailom) požiadať poskytovateľa o predbežnú cenu za požadovaný predmet zmluvy uvedený v článku III bode 3.1.3 tejto zmluvy, ktorý sa nedá zaradiť ani do jednej z položiek predmetu zmluvy uvedenej v tabuľke č. 2 prílohy č. 1 tejto zmluvy. Poskytovateľ v takom prípade písomne (emailom) predloží objednávateľovi cenovú kalkuláciu za požadovaný predmet zmluvy podľa článku III bodu 3.1.3 tejto zmluvy, ktorý sa nedá zaradiť ani do jednej z položiek predmetu zmluvy uvedenej v tabuľke č. 2 prílohy č. 1 tejto zmluvy (ďalej len „cenová ponuka“). Objednávateľ túto cenovú ponuku posúdi a buď ju objednávateľ písomne (emailom) odmietne, alebo písomne (emailom) odsúhlasí poskytovateľovi. Po odsúhlasení predloženej cenovej ponuky objednávateľom, vystaví objednávateľ záväznú písomnú objednávku (emailom) poskytovateľovi postupom podľa bodu 5.3.1 a 5.3.2 tohto článku zmluvy. Takéto prípady môžu nastať iba výnimočne t. j. iba v menej ako 10 % z objednaného predmetu zmluvy podľa článku III bodu 3.1.3 tejto zmluvy počas platnosti a účinnosti tejto zmluvy.
     4. Objednávateľ si vyhradzuje právo zadávať objednávky na poskytnutie predmetu zmluvy podľa článku III bodu 3.1.3 zmluvy len v rozsahu jeho aktuálnej a reálnej potreby, prípadne predmet zmluvy nezadať, ak mu nevznikne potreba objednať predmet zmluvy v tomto rozsahu.

**Čl. VI**

**Cena a platobné podmienky**

* 1. Cena za predmet zmluvy uvedený v článku III bode 3.1 tejto zmluvy je stanovená dohodou zmluvných strán v eurách podľa zákona NR SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov.
  2. Cenová kalkulácia za jedno kompletné menu v rozsahu poskytovania stravovacích služieb podľa bodu 3.1.1. tejto zmluvy tvorí Prílohu č. 1 k tejto zmluve a je stanovená ako kompletná jednotková cena vrátane všetkých nákladov spojených s plnením predmetu zmluvy.

Cena za jedno kompletné menu v Prílohe č. 1 tejto zmluvy je uvedená bez DPH. Poskytovateľ k dohodnutej cene uplatní DPH podľa platného všeobecne záväzného právneho predpisu účinného v čase fakturácie. *(Text platí pre tuzemského poskytovateľa, zahraničný poskytovateľ text druhej vety odstráni*).

* 1. Celková cena predmetu zmluvy počas platnosti a účinnosti tejto zmluvy je maximálnym finančným limitom za poskytovanie predmetu zmluvy a je stanovená vo výške **806 690 eur bez DPH.** Objednávateľ nie je povinný uvedený finančný limit vyčerpať.
  2. V cene za predmet zmluvy sú zahrnuté všetky náklady poskytovateľa potrebné k plneniu predmetu zmluvy.

V cene za jedno kompletné menu uvedené v Prílohe č. 1 tejto zmluvy sú zahrnuté všetky náklady poskytovateľa spojené s prípravou a vydávaním jednotlivých jedál, príloh a šalátu  najmä, nie však výlučne:

6.4.1 náklady na dodávku energií a odvoz a likvidáciu odpadu:

6.4.1.1 za odber elektrickej energie,

6.4.1.2 za spotrebu vody a stočné, za odber tepla a chladu,

6.4.1.3 za spotrebu teplej úžitkovej vody,

6.4.1.4 za kontajnery na komunálny a biologicky rozložiteľný kuchynský odpad,

6.4.1.5 za vyprázdňovanie a čistenie lapača tukov,

6.4.2 náklady za opravu, údržbu a servis elektrických, chladiacich a mraziacich gastro zariadení,

6.4.3 náklady za používanie telefónnych liniek,

6.4.4 náklady na spotrebu potravín pri príprave - zhotovení jedál a nákupnú hodnotu predávaného tovaru,

6.4.5 náklady na nákup pracovných odevov a ochranných pomôcok, ich pranie a čistenie,

6.4.6 náklady na čistiace prostriedky,

6.4.7 náklady na upratovanie a dezinfekciu, dezinsekciu a deratizáciu priestorov, v ktorých sú poskytované stravovacie služby, ako aj inventára používaného pri plnení zmluvy,

6.4.8 náklady ostatných jednorazových prevádzkových materiálov, potrebných na poskytovanie stravovacích služieb,

6.4.9 náklady spotrebovaného kancelárskeho materiálu a administratívnych potrieb,

6.4.10 náklady mzdové a ostatné náklady spojené s výrobou, výdajom jedál a doplnkovým predajom vrátane nákladov na sociálne a zdravotné poistenie a pod.

6.4.11 náklady na spotrebný materiál (okrem technologických zariadení) potrebný na prevádzkovanie zariadenia spoločného stravovania,

6.4.12 ďalšie režijné náklady potrebné na zabezpečenie operatívnej činnosti zariadenia spoločného stravovania z hľadiska organizácie nákupu surovín a tovaru, personálnej oblasti, financovania a účtovnej evidencie,

6.4.13 náklady na nákup a reprodukciu spotrebného materiálu (kuchynský riad, taniere, príbory, resp. iné) potrebného na realizáciu predmetu zmluvy,

6.4.14 náklady na udržiavanie priestorov, odovzdaných objednávateľom v stave spôsobilom na výkon dohodnutých činností, ak ich znehodnotenie alebo poškodenie spôsobil poskytovateľ,

6.4.15 náklady súvisiace s vykonávaním sanitárnych prác,

6.4.16 náklady na vybavenie hardvérového a softvérového systému pre hotovostnú a bezhotovostnú platbu,

6.4.17 náklady potrebné na poskytovanie papierových servítkov a iného spotrebného materiálu,

6.4.18 náklady súvisiace so zabezpečením bezpečnosti a ochrany zdravia pri práci (ďalej len „BOZP“) a pracovnej zdravotnej služby (ďalej len „PZS“) pre zamestnancov poskytovateľa.

* 1. Cenu za predmet zmluvy (jej zvýšenie/zníženie) počas platnosti a účinnosti tejto zmluvy bude prípustné zmeniť v nasledujúcich prípadoch:
     + 1. došlo po uzavretí zmluvy k zmene daňových, colných a iných tarifných dovozných prirážok a tieto priamo súvisia a ovplyvňujú poskytovateľom poskytované stravovacie služby,
       2. došlo po uzavretí zmluvy k zmene mzdových nákladov, zodpovedajúcich platným mzdovým predpisom alebo výške povinných odvodov do poisťovní a fondov,
       3. cena za predmet zmluvy sa môže upravovať o nárast miery inflácie, ktorý nastal po uzavretí zmluvy; podkladom k týmto úpravám budú oficiálne štatistické údaje zverejnené Štatistickým úradom Slovenskej republiky (ďalej len „ŠÚ SR“). Miera inflácie sa určuje Indexom spotrebiteľských cien (najmä cien jedál a nealkoholických nápojov v reštauračnom stravovaní) zverejňovaným ŠÚ SR.

Každá zmena dohodnutej ceny sa vykoná len po vzájomnej dohode zmluvných strán formou písomného dodatku k tejto zmluve a v súlade s § 18 zákona o verejnom obstarávaní, ktorú musí poskytovateľ preukázať, prerokovať a odsúhlasiť s objednávateľom. Dodatok bude obsahovať novú Prílohu č. 1 s uvedením zmenenej špecifikácie cien.

* 1. Poskytovateľ sa zaväzuje predmet zmluvy uvedený v článku III bode 3.1.2 tejto zmluvy, a to doplnkový predaj v bufete, zabezpečiť za čo najnižšie ceny, ktoré budú zohľadňovať úroveň cien rovnakých alebo podobných tovarov v obchodoch s potravinami, resp. supermarketoch v okolí sídla objednávateľa.

Doplnkový predaj v bufete bude uchádzač zabezpečovať za ceny zohľadňujúce nasledujúce maximálne obchodné prirážky:

- tovar max. 13 % k bežnej maloobchodnej (neakciovej) cene,

- vlastná výroba max. 30 % k vlastnej výrobnej cene.

* 1. Kúpu tovaru v bufete (predmet zmluvy v zmysle článku III bodu 3.1.2 tejto zmluvy) hradí sám stravník, pričom sa zmluvné strany dohodli, že poskytovateľ umožní stravníkovi platbu formou:

1. bezhotovostnej platby (vstupová karta zamestnancov NBS),
2. hotovostnej platby.
   1. Jednotkové ceny za predmet zmluvy uvedený v článku III bode 3.1.3 tejto zmluvy sú uvedené v prílohe č. 1 tejto zmluvy. Poskytovateľ je oprávnený vystaviť faktúru za poskytnutie predmetu zmluvy podľa článku III bode 3.1.3 tejto zmluvy najskôr nasledujúci deň po dodaní predmetu zmluvy špecifikovanej v konkrétnej objednávke objednávateľa.
   2. Vyúčtovanie ceny predmetu zmluvy podľa článku III bodu 3.1.1 tejto zmluvy poskytovateľ vykoná raz mesačne na základe faktúry. Faktúra bude vystavená poskytovateľom na základe prijatej objednávky objednávateľa a bude doručená objednávateľovi najneskôr piaty pracovný deň po ukončení mesiaca. Neoddeliteľnou súčasťou faktúry bude rozpis skutočne poskytnutých služieb (počet vydanej stravy počas obeda v rozsahu článku V bodu 5.1 zmluvy).
   3. Priestory, inventár a technologické zariadenia umiestnené v kuchyni, jedálni, v priestoroch prípravy a výdaja stravy, bufetu, skladov, ktoré sú vo vlastníctve objednávateľa, budú poskytovateľovi poskytnuté za úhradu dohodnutú v Nájomnej zmluve. Ďalšie náklady, ktoré sú hradené poskytovateľom sú uvedené v článku VIII v bode 8.2 tejto zmluvy.
   4. Splatnosť faktúr je do 30 dní odo dňa ich doručenia objednávateľovi. Úhrada bude prebiehať bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa.
   5. Faktúry za predmet dodania budú obsahovať aj vyčíslenie DPH podľa všeobecne záväzných právnych predpisov účinných ku dňu dodania predmetu zmluvy.
   6. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z emailovej adresy poskytovateľa <vyplní uchádzač> na emailovú adresu objednávateľa [*faktury.ofr@nbs.sk*](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným emailovým adresám. Zmluvné strany sú oprávnené zmeniť emailové adresy, a to len písomne s uvedením novej emailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej emailovej adresy.
   7. V prípade, že faktúra nebude po vecnej a/alebo formálnej stránke správne vyhotovená, alebo bude obsahovať nesprávne údaje, objednávateľ je oprávnený ju vrátiť poskytovateľovi na prepracovanie (opravu) alebo doplnenie s uvedením nedostatkov, ktoré sa majú odstrániť, a pre ktoré bola vrátená. Nová lehota splatnosti faktúry začne plynúť dňom doručenia správne doplnenej alebo správne prepracovanej (opravenej) faktúry objednávateľovi.
   8. Poskytovateľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona o DPH. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. *(Text platí pre tuzemského poskytovateľa, zahraničný poskytovateľ tento text odstráni).*
   9. Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ čestne prehlasuje, že je konečným príjemcom platieb uvedených v tejto zmluve. *(Text platí pre zahraničného poskytovateľa, tuzemský poskytovateľ tento text odstráni).*
   10. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy bez predchádzajúceho písomného súhlasu objednávateľa. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou bez predchádzajúceho písomného súhlasu objednávateľa.

**Čl. VII**

###### Spôsob plnenia

7.1 Poskytovateľ sa zaväzuje predmet zmluvy uvedený v článku III bode 3.1 tejto zmluvy zabezpečovať takto:

7.1.1 samoobslužný spôsob stravovania, objednávky prostredníctvom stravovacieho systému IS StraSy (podľa článku III bodu 3.1.1 tejto zmluvy),

7.1.2 podávanie obedov s obsluhou čašníkom v salóniku NBS denne objednávkovým spôsobom (podľa článku III bodu 3.1.1 tejto zmluvy) ako aj pri rôznych akciách organizovaných objednávateľom (podľa článku III bodu  3.1.3 tejto zmluvy),

7.1.3 objednávanie denných jedál stravníkmi cez stravovací systém IS StraSy bude umožnené najneskôr v aktuálny pracovný deň do 8:30 h.,

7.1.4 v jedálnom lístku pri názve jedla budú uvedené alergény; jedálny lístok bude zverejnený v stravovacom systéme IS StraSy,

7.1.5 ponúkané jedlá musia spĺňať požiadavky zdravej výživy,

7.1.6 pripravovať jedlá v súlade s platnou legislatívou z kvalitných prvotriednych surovín a podávať ich čerstvé; pri príprave jedál dôsledne dbať na zachovanie maximálneho množstva vitamínov a výživných látok; bez použitia instantných polotovarov a hotových mrazených jedál, pokiaľ možno uprednostňovať slovenských výrobcov,

7.1.7 v rámci dennej ponuky mäsitých jedál pripravovať mäsité jedlá z viacerých druhov mäsa (hovädzie mäso, bravčové mäso, kuracie a morčacie mäso, teľacie mäso, ryby a ďalšie) s tým, že jeden druh mäsitého hlavného jedla nebude ponúkaný v dennej ponuke dvakrát (napr. 2 hlavné hydinové mäsité jedlá alebo 2 hlavné mäsité jedlá z bravčového mäsa),

7.1.8 v ponuke jedál v maximálnej miere využívať sezónnu ponuku jednotlivých potravín (najmä v lete široký sortiment zeleniny surovej i varenej vo forme omáčok, prívarkov, zeleniny dusenej, resp. upravovanej na pare atď.),

7.1.9 ponúkať minimálne osem druhov šalátov počas celého roka s tým, že:

7.1.10.1 minimálne 6 druhov z dennej ponuky šalátov je pripravených z čerstvej zeleniny (biela, červená, čínska alebo kyslá kapusta, listový šalát, mrkva, paradajky, papriky, uhorky, pór, reďkovky, iné),

7.1.10.2 doplnkové šaláty min. 2 druhy zo sterilizovanej a kvasenej zeleniny,

7.1.10.3 kompóty zo sterilizovaného alebo konzervovaného ovocia,

7.1.10 jeden týždeň v mesiaci podávať jedlá regionálnej alebo medzinárodnej kuchyne, ak o to požiada objednávateľ,

7.1.11 rovnaké jedlo neopakovať v priebehu dvoch týždňov s výnimkou, ak o to požiada objednávateľ,

7.1.12 v rámci pitného režimu zabezpečiť 2 dcl sódy, resp. minerálnej vody a čistej nesýtenej vody, rovnaký objem min. troch druhov rôznych sladených nápojov (z toho jedna neperlivá), ktoré si započíta do ceny poskytnutého hlavného jedla,

7.1.13 zostavovať jedálny lístok vopred minimálne na jeden týždeň, pri názve jedla uvádzať aj jeho gramáž v surovom a uvarenom stave a odsúhlasovať ho s objednávateľom; takto odsúhlasený jedálny lístok dodať v elektronickej podobe objednávateľovi,

7.1.14 v jedálnom lístku pri názve jedla uvádzať aj jeho hmotnosť, alergény a zoznam jeho základných surovín a vyvesiť ho na viditeľnom mieste pri vstupe do jedálne,

7.1.15 vystavovať vzorové porcie jednotlivých menu jedál v mieste určenom objednávateľom,

7.1.16 všetky pripravované pokrmy a nápoje musia vyhovovať ustanoveniam všeobecne záväzných právnych predpisov platných v Slovenskej republike; pri výrobe pokrmov musí byť zabezpečená ich zdravotná neškodnosť a nutrične vyvážený sortiment pokrmov,

7.1.17 poskytovateľ sa zaväzuje umožniť zodpovednému zamestnancovi objednávateľa vstup do všetkých priestorov, v ktorých sa pripravuje strava, resp. rýchle občerstvenie.

* 1. Poskytovateľ sa zaväzuje ďalej zabezpečiť:

7.2.1 v rámci plnenia predmetu zmluvy podľa článku III bodu 3.1.1 tejto zmluvy obsluhu čašníkom v salónikoch na 4. NP v čase vydávania stravy,

7.2.2 v rámci plnenia predmetu zmluvy podľa článku III bodu 3.1.3 tejto zmluvy aj v iných priestoroch NBS v budove ústredia NBS a na základe osobitnej objednávky objednávateľa:

1. občerstvenie na rokovania organizačných útvarov NBS podľa požiadavky aj s obsluhou čašníkom, a po skončení akcie uvedenie priestorov do pôvodného stavu (upratať),
2. občerstvenie na iné akcie organizované niektorým z organizačných útvarov NBS podľa požiadavky aj s obsluhou čašníkom, a po skončení akcie uvedenie priestorov do pôvodného stavu (upratať).

**Čl. VIII**

**Špecifikácia úhrady nákladov**

* 1. Objednávateľ hradí náklady:
     1. predpísané činnosti na vyhradených technických zariadeniach okrem bodu 8.2.1 tejto zmluvy, požiarnych zariadeniach a zariadeniach zabezpečujúcich mikroklimatické podmienky podľa všeobecne záväzných právnych predpisov,
     2. súvisiace s údržbou základného vybavenia nebytových priestorov (zatečenie, maľovanie, prasknutý radiátor, resp. iné).
  2. Poskytovateľ hradí:
     1. náklady na pravidelný servis a opravy zariadení kuchyne podľa Nájomnej zmluvy,
     2. náklady na spotrebu potravín pri zhotovení jedál a nákupnú hodnotu predávaného tovaru,
     3. náklady na nákup pracovných odevov a ochranných pomôcok, ich pranie a čistenie,
     4. náklady na čistiace prostriedky,
     5. náklady na upratovanie, dezinfekciu, dezinsekciu a deratizáciu stravovacej prevádzky, čistenie lapačov tukov,
     6. náklady ostatných jednorazových prevádzkových materiálov, potrebných na poskytovanie stravovacích služieb, najmä obrúskov,
     7. náklady spotrebovaného kancelárskeho materiálu a administratívnych potrieb,
     8. náklady mzdové a ostatné náklady spojené s výrobou, výdajom jedál, distribúciou a doplnkovým predajom vrátane nákladov na sociálne a zdravotné poistenie a pod.,
     9. náklady na inventár potrebný na prevádzkovanie zariadenia spoločného stravovania,
     10. ďalšie režijné náklady potrebné na zabezpečenie operatívnej činnosti zariadenia spoločného stravovania z hľadiska organizácie nákupu surovín a tovaru, personálnej oblasti, financovania a účtovnej evidencie,
     11. náklady na nákup a reprodukciu spotrebného materiálu (kuchynský riad, taniere, príbory, resp. iné) potrebného na realizáciu predmetu zmluvy,
     12. náklady na udržiavanie – opravu priestorov odovzdaných objednávateľom v stave spôsobilom na výkon dohodnutých činností, ktorých znehodnotenie alebo poškodenie spôsobil poskytovateľ,
     13. náklady súvisiace s vykonávaním sanitárnych prác,
     14. náklady na odvoz a likvidáciu komunálneho, biologicky rozložiteľného kuchynského odpadu a iného odpadu, ktorý vznikne prevádzkou kuchyne a bufetu,
     15. náklady na vybavenie hardvérového a softvérového systému pre hotovostnú a bezhotovostnú platbu,
     16. náklady súvisiace so zabezpečením BOZP a PZS pre zamestnancov poskytovateľa.

**Čl. IX**

###### Technické zabezpečenie prevádzky

* 1. Objednávateľ je povinný zabezpečovať pre poskytovateľa:

9.1.1 na požiadanie spojové služby prostredníctvom telefónnej ústredne a vyčleniť aspoň jednu samostatnú telefónnu linku,

9.1.2 plynulú dodávku vody, elektrickej energie a plynu.

* 1. Poskytovateľ je povinný:

9.2.1 na svoje náklady udržiavať priestory odovzdané objednávateľom v stave spôsobilom na výkon dohodnutých činností a uhradiť prípadné škody, ktorými spôsobil znehodnotenie alebo poškodenie týchto priestorov,

9.2.2 zabezpečiť riadne poskytovanie predmetu zmluvy i pri čerpaní dovoleniek alebo pracovnej neschopnosti svojich zamestnancov,

9.2.3 zabezpečiť upratovanie, čistenie, dezinfekciu, dezinsekciu a deratizáciu kuchyne, výdajne jedál, jedálne, bufetu a ostatných priľahlých priestorov, ako aj jemu odovzdaného hmotného majetku,

9.2.4 vykonávať sanitárne práce mimo pracovných dní, v súlade so všeobecne záväznými právnymi predpismi, vrátane čistenia lapačov tukov pravidelne k 10. dňu v mesiaci a čistenia vzduchotechniky (minimálne 1x za mesiac),

9.2.5 na svoje náklady zabezpečiť dostatočný počet kontajnerov na odpad, likvidáciu komunálneho a biologicky rozložiteľného kuchynského odpadu (zvyškov stravy, spálených olejov a tukov), ako aj likvidáciu ostatného odpadu, a to v súlade so všeobecne záväznými právnymi predpismi,

9.2.6. sprístupniť objednávateľovi priestory poskytovateľa pre odpočty meradiel energií,

9.2.7 výkon uvedených činností na požiadanie objednávateľa preukázateľne zdokladovať,

9.2.8 zariadenie spoločného stravovania udržiavať v čistote a v dobrom technickom stave.

* 1. Poskytovateľ je oprávnený, v nevyhnutne potrebnom rozsahu, využívať k riadnemu zabezpečovaniu predmetu zmluvy dopravné komunikácie v areáli objednávateľa. Do ostatných priestorov je poskytovateľovi povolený vstup iba na základe súhlasu zodpovedného zamestnanca objednávateľa.
  2. Poskytovateľ zodpovedá za dodržiavanie vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, ako aj hygienických predpisov súvisiacich s prevádzkou zariadenia spoločného stravovania v konaní voči príslušným orgánom ochrany zdravia, za dodržiavanie predpisov BOZP a PO súvisiacich s prevádzkou zariadenia spoločného stravovania a zabezpečí účasť svojich zamestnancov na preškolení kompetentným zamestnancom objednávateľa.
  3. Poskytovateľ zodpovedá za dodržiavanie kvality odpadových vôd vypúšťaných z prevádzkových priestorov kuchyne do verejnej kanalizácie a za dodržiavanie ustanovení o kvalite odpadových vôd odvádzaných verejnou kanalizáciou v zmysle vyhlášky Ministerstva životného prostredia Slovenskej republiky č. 55/2004 Z. z., ktorou sa ustanovujú náležitosti prevádzkových poriadkov verejných vodovodov a verejných kanalizácií.
  4. V prípade prekročenia limitných ukazovateľov odpadových vôd poskytovateľ objednávateľovi refunduje náklady spojené s fakturáciou za zvýšené znečistenie odpadových vôd.

###### Čl. X

###### Práva a povinnosti zmluvných strán

* 1. Poskytovateľ vyhotoví pre objednávateľa podľa požiadavky výkaz, ktorý bude obsahovať údaje o počte poskytnutých jedál (porcií za požadované obdobie), o počte pripravených občerstvení a akcií (podľa článku III bodu 3.1.3 tejto zmluvy), o spotrebovaných surovinách a tovaroch, ktoré používa pri plnení povinností podľa tejto zmluvy.
  2. Poskytovateľ nesie v plnom rozsahu zodpovednosť za škody spôsobené na priestoroch a zariadeniach využívaných na poskytovanie stravovacích služieb podľa tejto zmluvy.
  3. Poskytovateľ je povinný strpieť výkon kontroly poskytovaných stravovacích služieb objednávateľom, pracovnou zdravotnou službou, a prípadne aj vykonávaným auditom zo strany objednávateľa alebo tretích osôb, ak je to potrebné, v nevyhnutnom rozsahu.
  4. Objednávateľ je oprávnený kontrolovať a vyžiadať si od poskytovateľa na kontrolu dodacie listy, pričom poskytovateľ sa zaväzuje poskytnúť v tejto veci objednávateľovi súčinnosť bez zbytočného odkladu.
  5. Poskytovateľ nemá nárok na náhradu nákladov, ktoré vynaloží na údržbu alebo opravy základného vybavenia nebytových priestorov a zariadení bez súhlasu objednávateľa.
  6. Poskytovateľ je povinný:

10.6.1 a oprávnený vykonávať dohodnuté činnosti v priestoroch objednávateľa špecifikovaných v Nájomnej zmluve v súlade s článkom III bodom 3.7 tejto zmluvy,

10.6.2 riadne vykonávať činnosť, na ktorú sa zaviazal touto zmluvou, a zároveň za týmto účelom zabezpečiť dostatočný počet personálu v jedálni v čase výdaja jedla tak, aby nedochádzalo k omeškaniu s výdajom jedla,

10.6.3 používať priestory a súbor zariadení len na výkon činností a v rozsahu dohodnutom v tejto zmluve,

10.6.4 riadne sa starať o prenajaté nebytové priestory, ako aj o jemu zverený súbor zariadení objednávateľa; škody zavinené poskytovateľom sú na ťarchu poskytovateľa.

* 1. Poskytovateľ vyškolí na svoje náklady všetkých svojich zamestnancov v oblasti hygieny, techniky varenia, obsluhy technologických zariadení, ekonomického využívania energií a osobného vystupovania. Poskytovateľ je povinný zabezpečiť pre svojich zamestnancov školenie na obsluhu vyhradených technických zariadení plynových a tlakových a v prípade potreby doklady o zaškolení predloží na požiadanie objednávateľovi.
  2. Poskytovateľ je povinný zabezpečiť ekologickú likvidáciu plastových, prípadne papierových pohárov, ktoré zabezpečuje k nápojom v zmysle všeobecne záväzných právnych predpisov.
  3. Stravovanie zamestnancov poskytovateľa bude poskytované v zariadení spoločného stravovania mimo prevádzkovej doby uvedenej v článku IV tejto zmluvy.
  4. Objednávateľ je povinný bez zbytočného odkladu informovať poskytovateľa o prevádzkových, organizačných a ďalších opatreniach, ktoré môžu ovplyvniť činnosť, ktorú zabezpečuje poskytovateľ podľa tejto zmluvy.
  5. Zmluvné strany sa zaväzujú prerokovať bez zbytočného odkladu problémy, ktoré vzniknú v súvislosti so zabezpečovaním predmetu tejto zmluvy.

Objednávateľ sa zaväzuje na komunikáciu s poskytovateľom a kontrolu úrovne stravovacích služieb poskytovaných poskytovateľom určiť:

1. zamestnanca zodpovedného za oblasť prevádzky,
2. zamestnanca/zamestnancov zodpovedných za oblasť poskytovania stravy, dodržiavania zásad hygieny, tvorby jedálneho lístka a harmonogramu výdaja stravy,
3. zamestnanca zodpovedného za preberanie výkazov o odobratej strave.

Mená konkrétnych zamestnancov, vrátane kontaktných údajov, predloží objednávateľ poskytovateľovi písomne najneskôr do piatich pracovných dní po nadobudnutí účinnosti tejto zmluvy. Zmena v osobách na strane objednávateľa bude nahlásená poskytovateľovi bezodkladne, najneskôr však do piatich pracovných dní po vzniku predmetnej skutočnosti.

Kontrola poskytovania stravovacích služieb môže byť vykonaná aj pracovnou zdravotnou službou, ktorá sa preukáže platnými odbornými preukazmi na výkon tejto činnosti.

* 1. Na zaistenie prípadných nárokov objednávateľa na náhradu škody vyplývajúcej z tejto zmluvy poskytovateľ vyhlasuje, že má uzavreté poistenie zodpovednosti za škodu spôsobenú pri výkone činností podľa tejto zmluvy. Poskytovateľ je povinný na žiadosť objednávateľa preukázať ku dňu podpisu tejto zmluvy, že má platné poistenie zodpovednosti za škodu s dohodnutou poistnou sumou najmenej 50 000 eur. Poskytovateľ je zároveň povinný toto poistenie udržovať v platnosti na vlastné náklady počas celej doby trvania tejto zmluvy. Poskytovateľ sa zaväzuje predložiť objednávateľovi platnú poistnú zmluvu, resp. poistný certifikát do 5 dní odo dňa účinnosti tejto zmluvy.
  2. V prípade porušenia akéhokoľvek jednotlivého záväzku poskytovateľa uvedeného v bode 10.12 tohto článku zmluvy, je poskytovateľ povinný uhradiť objednávateľovi zmluvnú pokutu vo výške 100 eur bez DPH za každý deň omeškania s plnením akéhokoľvek jednotlivého záväzku uvedeného v bode 10.12 tohto článku zmluvy.
  3. Poskytovateľ je povinný predložiť objednávateľovi zoznam osôb, ktoré budú vykonávať činnosti vyplývajúce z predmetu tejto zmluvy (ďalej len „osoby poskytovateľa“), a to do piatich pracovných dní od nadobudnutia účinnosti tejto zmluvy a tiež sa zaväzuje, že tieto budú dodržiavať pravidlá pohybu v priestoroch objednávateľa, s ktorými objednávateľ oboznámi poskytovateľa. Podpisom štatutárneho zástupcu poskytovateľa na pravidlách pohybu v priestoroch objednávateľa sa poskytovateľ súčasne zaväzuje zabezpečiť, aby každá osoba podieľajúca sa na plnení predmetu tejto zmluvy dodržiavala tieto pravidlá a je si vedomá dôsledkov vyplývajúcich z ich nedodržania.
  4. Poskytovateľ je povinný vykonávať zmluvné činnosti tak, aby nenarušil riadne užívanie nehnuteľnosti vo vlastníctve objednávateľa. Ak práce vzhľadom na ich charakter spôsobia obmedzenia riadneho užívania nehnuteľnosti v správe objednávateľa, je poskytovateľ povinný toto písomne oznámiť objednávateľovi s dostatočným časovým predstihom. Bez písomného súhlasu objednávateľa poskytovateľ nesmie vykonávať činnosti, ktoré spôsobia obmedzenie riadneho užívania nehnuteľnosti v správe objednávateľa.
  5. Poskytovateľ sa zaväzuje, že pracovná neschopnosť, dovolenka a ani iné druhy absencie jeho zamestnancov neovplyvnia rozsah a kvalitu poskytovania stravovacích služieb podľa tejto zmluvy. V prípade neprítomnosti zamestnanca poskytovateľa, tento bezodkladne nahradí neprítomného zamestnanca inou pracovnou silou na zachovanie plynulosti prípravy ako i výdaja stravy.
  6. Poskytovateľ zodpovedá za to, že bude zamestnávať osoby, ktoré majú zdravotnú a odbornú spôsobilosť na prípravu a výdaj stravy.
  7. Poskytovateľ sa zaväzuje, že bude poskytovať stravovacie služby výlučne len pre osoby uvedené v článku III bode 3.1.1 a 3.1.3 tejto zmluvy. Poskytovateľ nesmie vyvážať stravu pre tretie osoby z jedálne objednávateľa.
  8. Poskytovateľ zodpovedá za to, že osoby poskytovateľa budú vstupovať na pracovisko len v čistom a vhodnom pracovnom odeve a budú dodržiavať ďalšie zásady osobnej hygieny, čistoty pracovného prostredia a pracovných pomôcok.
  9. Poskytovateľ sa podpisom tejto zmluvy zaväzuje, že ak sa na plnení zmluvy budú podieľať zamestnanci poskytovateľa, tak to budú iba osoby legálne zamestnané poskytovateľom v súlade s právnym poriadkom Slovenskej republiky.

Poskytovateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Poskytovateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.

V prípade, ak sa vyhlásenie poskytovateľa podľa predchádzajúcej vety preukáže za nepravdivé a príslušný kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi príslušným kontrolným orgánom.

Objednávateľ je oprávnený okamžite odstúpiť od tejto zmluvy, ak poskytovateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky.

**Čl. XI**

**Odovzdanie nehnuteľného a hnuteľného majetku**

* 1. Odovzdanie priestorov, technologických zariadení kuchyne a bufetu a inventáru bude uskutočnené po nadobudnutí účinnosti tejto zmluvy v súlade s príslušnými ustanoveniami Nájomnej zmluvy.
  2. O odovzdaní a prevzatí bude spísaný odovzdávací a preberací protokol obsahujúci zoznam priestorov a majetku objednávateľa (technologické zariadenia a inventár).

**Čl. XII**

**Zabezpečenie povinností v oblasti hygienických predpisov**

* 1. Poskytovateľ je povinný po podpísaní zmluvy s objednávateľom predložiť bez zbytočného odkladu rozhodnutie Regionálneho úradu verejného zdravotníctva (ďalej len „RUVZ“) o uvedení prenajatých priestorov do prevádzky.
  2. Poskytovateľ sa zaväzuje mať vypracovaný prevádzkový poriadok zariadenia spoločného stravovania (v prevádzkovom poriadku sú stanovené intervaly čistenia vrátane denného čistenia až po sanitárne dni), ktorý je schválený regionálnym úradom verejného zdravotníctva, a rovnako aj každú zmenu prevádzkového poriadku.
  3. Sanitárne práce bude poskytovateľ vykonávať výlučne v dňoch pracovného pokoja.
  4. Poskytovateľ sa zaväzuje vypracovať a dodržiavať HACCP (Hazard Analyssis Critical Control Points - analýza nebezpečenstva zdravotnej alebo hygienickej nezávadnosti potravín a identifikácia kritických bodov, preventívne zaistenie kontroly v týchto bodoch), ktorým sa stanovujú opatrenia na zaistenie bezpečnosti a zdravotnej neškodnosti pripravovaných pokrmov, a to v súlade s vyhláškou Ministerstva zdravotníctva SR č. 533/2007 o podrobnostiach o požiadavkách na zariadenia spoločného stravovania v znení neskorších predpisov (ďalej len „vyhláška č. 533/2007“).
  5. Pri poskytovaní služieb spojených s výrobou, prípravou a podávaním pokrmov alebo nápojov je poskytovateľ povinný dodržiavať ustanovenia § 26 ods. 4, okrem písm. g), zákona NR SR č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007“) a mať na prevádzke objednávateľa odborne spôsobilú osobu podľa tohto zákona a vyhlášky č. 533/2007 Z. z. ako aj dodržiavať ostatné všeobecne záväzné právne predpisy platné v Slovenskej republike.
  6. Poskytovateľ sa zaväzuje vykonávať práce odborne a zdravotne spôsobilými osobami na výkon epidemiologicko-závažných činností:

1. viesť evidenciu a kontrolu platnosti zdravotných preukazov zamestnancov vykonávajúcich epidemiologicko-závažné činnosti,
2. vylúčiť z pracovného procesu osoby, ktoré nespĺňajú požiadavky na odbornú a zdravotnú spôsobilosť v súvislosti s výkonom epidemiologicko-závažných činností,
3. zabezpečiť pre svojich zamestnancov primeraný zdravotný dohľad v zmysle § 30 ods. 1 písm. a) a písm. b) zákona č. 355/2007 Z. z.
   1. Poskytovateľ v zmysle zákona  č. 355/2007 Z. z. zabezpečí a predloží doklady o vykonanom audite zmluvnou pracovnou zdravotnou službou, a to najneskôr do jedného mesiaca od podpísania zmluvy s objednávateľom.
   2. Poskytovateľ pri náhodnej kontrole (aj bez ohlásenia) vykonanej objednávateľom (poverení zamestnanci objednávateľa, stravovacia komisia,  za účasti pracovnej zdravotnej služby objednávateľa) je povinný predložiť všetky požadované doklady, ktoré sú uvedené v prevádzkovom poriadku schválenom RUVZ a HACCP.
   3. Zamestnanci PZS sa pri kontrole preukážu platným dokladom o odbornej spôsobilosti na výkon tejto činnosti.
   4. Poskytovateľ sa zaväzuje strpieť a umožniť vykonanie kontroly kvality, kvantity, technológie prípravy jedál a hygieny stravovacou komisiou a vybranými zamestnancami objednávateľa. V prípade, ak objednávateľ zistí pri kontrole porušenia tejto zmluvy zo strany poskytovateľa, vyhotoví na mieste zápis, v prípade potreby vyhotoví fotodokumentáciu a doručí ich bezodkladne poskytovateľovi, aby sa k nemu mohol vyjadriť a urobiť potrebnú nápravu v lehote dohodnutej s objednávateľom. Kontroly sa vykonávajú za účasti povereného zamestnanca poskytovateľa, ktorý svojím podpisom v zápise potvrdí zistenia.
   5. Objednávateľ zabezpečí pre poskytovateľa splnenie požiadaviek na stavebno-technické riešenie, priestorové usporiadanie, vybavenie, vnútorné členenie a na prevádzku zariadenia spoločného stravovania v potrebnom rozsahu.
   6. Poskytovateľ preberá zodpovednosť za dodržiavanie hygienických a legislatívnych štandardov a predpisov vo vzťahu k orgánom štátnej správy – RUVZ a Inšpektorátu práce (ďalej len „IP“).
   7. Poskytovateľ zodpovedá za riadne dodržiavanie hygienických predpisov a používanie hygienických pomôcok (napr. povinné nosenie pokrývok hlavy) u všetkých osôb, ktoré sa zúčastňujú prípravy a výdaja pokrmov a nápojov.
   8. Poskytovateľ sa zaväzuje, že osoby zodpovedné za vypracovanie a dodržiavanie postupu založeného na zásadách HACCP budú primerane vyškolené v uplatňovaní zásad HACCP.

**Čl. XIII**

**Zmluvné pokuty a zodpovednosť za škodu**

* 1. Objednávateľ je oprávnený vykonať kontrolu poskytovania stravovacích služieb aj bez predchádzajúceho oznámenia poskytovateľovi. Poskytovateľ sa zaväzuje umožniť vykonanie kontroly kvality, kvantity, technológie príprav jedál a hygieny vybranými zamestnancami objednávateľa (prípadne pracovnou zdravotnou službou). V prípade, ak objednávateľ zistí pri kontrole porušenia tejto zmluvy zo strany poskytovateľa, spíše o tomto písomný zápis a doručí ho bezodkladne poskytovateľovi, aby sa k nemu mohol vyjadriť a urobiť potrebnú nápravu v lehote dohodnutej s objednávateľom.
  2. V prípade, ak poskytovateľ nebude poskytovať predmet zmluvy v dohodnutom rozsahu podľa článku V tejto zmluvy (najmä nedodržanie požadovanej kvality, gramáže jedla, počtu objednaných porcií jedla, čistoty, spôsobu, vykonávania stravovacích služieb) a zároveň, ak poskytovateľ nevykoná potrebnú nápravu podľa bodu 13.1 tohto článku zmluvy, je objednávateľ oprávnený uplatniť si nárok na zmluvnú pokutu voči poskytovateľovi vo výške 50,- eur bez DPH za prvý prípad nedodržania zmluvy. V prípade opakovaného porušenia povinnosti podľa predchádzajúcej vety, je objednávateľ oprávnený uplatniť si nárok na zmluvnú pokutu voči poskytovateľovi vo výške 100,- eur bez DPH (druhý po sebe nasledujúci prípad porušenia zmluvy). V prípade ďalšieho porušenia povinnosti podľa prvej vety, je objednávateľ oprávnený uplatniť si nárok na zmluvnú pokutu voči poskytovateľovi vo výške 200,- eur bez DPH (tretí a každý ďalší po sebe nasledujúci prípad porušenia zmluvy).
  3. V prípade nedodržania času plnenia dohodnutého v článku IV bode 4.2 tejto zmluvy, je objednávateľ oprávnený uplatniť si nárok na zmluvnú pokutu vo výške 100,- eur bez DPH osobitne za každé takého porušenie.
  4. V prípade porušenia povinností poskytovateľa uvedených v článku VII (porušenie ktoréhokoľvek bodu) tejto zmluvy, objednávateľ je oprávnený uplatniť si nárok na zmluvnú pokutu vo výške 100,- eur bez DPH osobitne za každé takého porušenie.
  5. V prípade, ak poskytovateľ nepodpíše Nájomnú zmluvu podľa článku III bodu 3.7 tejto zmluvy, je objednávateľ oprávnený uplatniť si nárok na zmluvnú pokutu voči poskytovateľovi vo výške 100.000,- eur bez DPH.
  6. Poskytovateľ je povinný zaplatiť objednávateľovi zmluvnú pokutu do 14 dní od doručenia faktúry poskytovateľovi, ak v zmluve nie je uvedené inak.
  7. V prípade omeškania platby za predmet zmluvy má poskytovateľ právo fakturovať objednávateľovi úrok z omeškania vo výške určenej v zmysle § 369 ods. 2 Obchodného zákonníka.
  8. Zaplatením zmluvnej pokuty nebude dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvných povinností poskytovateľa.
  9. Zodpovednosť za škody:
     1. v prípade, ak poskytovateľ znehodnotí alebo poškodí majetok objednávateľa, je poskytovateľ povinný uviesť tento do pôvodného stavu na svoje náklady; ak to nebude možné, potom sa poskytovateľ zaväzuje v plnej výške nahradiť objednávateľovi škody, ktoré mu svojou činnosťou spôsobil; objednávateľ je povinný výšku spôsobenej škody hodnoverne preukázať (dokladom o kúpe, o oprave veci a pod.); ak poskytovateľ v stanovenej lehote neuhradí spôsobenú škodu na základe písomnej výzvy, má objednávateľ právo sumu predstavujúcu škodu vzájomne započítať so sumou fakturovanou za odobraté obedy (poskytnuté stravovanie v zmysle článku III bodu 3.1.1 zmluvy) za mesiac bezprostredne nasledujúci po uplynutí lehoty stanovenej vo výzve na úhradu škody v eurách,
     2. pre prípad vzniku zodpovednosti za škody spôsobené pri plnení povinností podľa tejto zmluvy, má poskytovateľ uzavretú poistnú zmluvu podľa článku X bodu 10.12 tejto zmluvy.
  10. Poskytovateľ zodpovedá za všetku majetkovú škodu, za stratu alebo ujmu na živote a/alebo zdraví, ktorú objednávateľ alebo tretia osoba utrpela v dôsledku vadného alebo nedostatočného poskytnutia plnení zo strany poskytovateľa a ktoré vyplývajú z tejto zmluvy. Poskytovateľ je tiež povinný v plnom rozsahu uhradiť prípadne uložené pokuty a/alebo sankcie zo strany kompetentných orgánov objednávateľovi, ktoré boli uložené v dôsledku porušenia povinností poskytovateľa vyplývajúcich z tejto zmluvy alebo všeobecne záväzných právnych predpisov, či technických noriem.
  11. Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.
  12. Ak škodu spôsobila tretia osoba, ktorej poskytovateľ zveril plnenie svojich povinností, zodpovedá poskytovateľ akoby plnil sám.

# Čl. XIV

# Ukončenie zmluvy

* 1. Zmluvné strany sa dohodli, že túto zmluvu je možné ukončiť pred uplynutím doby trvania zmluvy:

14.1.1 písomnou dohodou zmluvných strán,

14.1.2 písomnou výpoveďou zmluvy zo strany objednávateľa,

14.1.3 písomným odstúpením od zmluvy ktoroukoľvek zo zmluvných strán.

* 1. Ukončenie trvania tejto zmluvy nastane vždy, ak dôjde k ukončeniu trvania Nájomnej zmluvy.
  2. Zmluvný vzťah môže byť skončený písomnou výpoveďou objednávateľa bez uvedenia dôvodu. Zmluvné strany sa dohodli na jednomesačnej výpovednej lehote, ktorá začína plynúť prvým dňom mesiaca nasledujúceho po doručení písomnej výpovede druhej zmluvnej strane.
  3. Ak niektorá zmluvná strana poruší svoje zmluvné povinnosti nepodstatným spôsobom, oprávnená strana môže od zmluvy odstúpiť len v tom prípade, ak strana porušujúca zmluvu nesplní svoju povinnosť ani v dodatočnej primeranej lehote, ktorú jej na to poskytla oprávnená strana.
  4. Pokiaľ ktorákoľvek zmluvná strana poruší svoje zmluvné povinnosti podstatným spôsobom, druhá strana je oprávnená od zmluvy odstúpiť bez zbytočného odkladu po tom, ako sa o tomto porušení dozvedela.
  5. Na tento účel sa za podstatné porušenie zmluvných podmienok rozumie:

1. omeškanie ktorejkoľvek zmluvnej strany s úhradou faktúry o viac ako 30 dní po lehote splatnosti,
2. ak poskytovateľ opakovane (viac ako dva krát) porušil platné hygienické alebo bezpečnostné predpisy súvisiace s predmetom zmluvy,
3. ak poskytovateľ opakovane (viac ako dva krát) nezabezpečil poskytnutie zmluvne dohodnutého rozsahu predmetu zmluvy, kvality, ceny, prevádzkovej doby, spôsobu stravovania a výberu jedál podľa tejto zmluvy,
4. ak poskytovateľ opakovane (viac ako dva krát) nezabezpečil stravu alebo prevádzku bufetu z dôvodov na strane poskytovateľa bez predchádzajúceho súhlasu objednávateľa,
5. z dôvodu, že prenajatý nebytový priestor sa stal nespôsobilý na dohodnuté užívanie,
6. ak poskytovateľ užíva prenajatý nebytový priestor v rozpore s Nájomnou zmluvou,
7. ak je poskytovateľ zverejnený v registri daňových dlžníkov,
8. ak bol na majetok poskytovateľa podaný návrh na vyhlásenie konkurzu alebo povolenie reštrukturalizácie,
9. podstatné porušenia zmluvy definované v iných ustanoveniach tejto zmluvy.
   1. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane na adresu jej sídla. Odstúpením od zmluvy zanikajú všetky práva a povinnosti zmluvných strán z tejto zmluvy, okrem nárokov na náhradu spôsobenej škody, nárokov na zmluvné, resp. zákonné sankcie a nárokov objednávateľa na bezplatné odstránenie zistených vád už poskytnutého plnenia.
   2. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z. o registri partnerov verejného sektora a o zmene a doplnení niektorých zákonov.
   3. V prípade zániku zmluvného vzťahu sú zmluvné strany povinné vzájomne si splniť všetky povinnosti, ktoré vznikli po dobu trvania tejto zmluvy. Prípadné ďalšie náklady súvisiace s ukončením zmluvy, sú povinné zmluvné strany si nahradiť na základe vzájomnej dohody.

**Čl. XV**

**Osobitné ustanovenia**

* 1. Poskytovateľ je povinný:

1. mať denne k dispozícii Knihu sťažností a podnetov, na mieste dohodnutom s objednávateľom tak, aby stravníci do nej mohli v prípade potreby zaznamenávať svoje pripomienky k poskytovaniu stravovacích služieb,
2. reagovať na každý zápis v Knihe sťažností bez zbytočného odkladu a zaznamenať aj riešenia a prijaté závery z vykonaných kontrol a prešetrenia sťažností.
   1. Dôverné informácie sú všetky informácie sprístupnené, poskytnuté objednávateľom poskytovateľovi počas trvania tejto zmluvy, ktoré nie sú verejne prístupné, a to najmä technické, obchodné, finančné alebo všetky iné informácie, ktoré objednávateľ poskytne poskytovateľovi v akejkoľvek podobe či už zachytené hmotne alebo ústne poskytnuté, ako aj informácie prijaté od inej osoby ako je objednávateľ, pokiaľ je táto osoba zaviazaná s nimi nakladať ako s dôvernými (ďalej len „dôverné informácie“). Poskytovateľ je oprávnený využívať dôverné informácie iba pre účely plnenia tejto zmluvy a po jej skončení nesmie bez akéhokoľvek časového obmedzenia použiť dôverné informácie na akýkoľvek účel. Poskytovateľ sa zaväzuje prijať zodpovedajúce technické, organizačné a iné opatrenia potrebné na ochranu dôverných informácií v rozsahu ako je primerane obvyklé za účelom zabezpečenia neoprávneného pozmenenia, zničenia, straty, odcudzenia, zverejnenia, zneužitia alebo neoprávneným sprístupnením neoprávnenej osobe. Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je poskytovateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je poskytovateľ povinný uhradiť objednávateľovi zmluvnú pokutu vo výške 16.600,- eur za každý preukázaný prípad porušenia záväzku mlčanlivosti. Zmluvná pokuta je splatná do 14 dní odo dňa doručenia výzvy na zaplatenie zmluvnej pokuty. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy. Porušenie záväzku mlčanlivosti zo strany poskytovateľa sa považuje za podstatné porušenie zmluvy.
   2. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:
   3. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky alebo
   4. osobne do sídla druhej zmluvnej strany alebo
   5. formou e-mailu, pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.
   6. V prípade zmeny ktoréhokoľvek z údajov v článku I tejto zmluvy alebo v kontaktných osobách a údajoch uvedených v záverečných ustanoveniach tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
   7. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I tejto zmluvy, resp. na inú adresu písomne oznámenú druhej zmluvnej strane.

**Čl. XVI**

**Subdodávatelia poskytovateľa**

* 1. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 2 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za všetky práce a činnosti subdodávateľa.
  2. Poskytovateľ je oprávnený zmeniť subdodávateľa uvedeného v prílohe č. 2 tejto zmluvy počas trvania tejto zmluvy bez potreby uzatvoriť dodatok k tejto zmluve len na základe predchádzajúceho písomného oznámenia a následného písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Nedodržanie zmluvných povinností podľa tohto bodu zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy zo strany poskytovateľa.
  3. Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  4. Za účelom preukázania splnenia povinnosti v zmysle predchádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 2 tejto zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.
  5. V prípade, ak poskytovateľ poruší povinnosť v zmysle bodu 16.3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 5.000 eur bez DPH za každé jednotlivé porušenie stanovenej povinnosti.
  6. V prípade omeškania poskytovateľa so splnením povinnosti v zmysle bodu 16.4 tohto článku zmluvy, má objednávateľ právo na zmluvnú pokutu vo výške 5.000 eur bez DPH za každé jednotlivé porušenie stanovenej povinnosti.

**Čl. XVII**

**Záverečné ustanovenia**

* 1. Táto zmluva sa uzatvára na dobu určitú, a to na obdobie 9 mesiacov odo dňa nadobudnutia jej účinnosti s možnosťou jej predĺženia podľa článku III bodu 3.8 tejto zmluvy, alebo do vyčerpania finančného limitu uvedeného v článku VI bode 6.3 zmluvy, podľa toho, ktorá skutočnosť nastane skôr.
  2. Táto zmluva patrí medzi povinne zverejňované zmluvy (vrátane dodatkov zmlúv) podľa ustanovení § 5a zákona o slobodnom prístupe k informáciám (zákona NR SR č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a § 47a ods.1 Občianskeho zákonníka (zákona č. 40/1964 Zb. v znení neskorších predpisov). Poskytovateľ berie na vedomie zverejnenie tejto zmluvy (vrátane jej dodatkov) a faktúr poskytovateľa doručených objednávateľovi v zmysle § 5a ods. 1, 6 a 9 a § 5b zákona o slobodnom prístupe k informáciám.
  3. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods.1 Občianskeho zákonníka v spojení § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
  4. Zmluvné strany sa dohodli, že zmluvu možno meniť písomne, pričom zmeny sa uskutočnia formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán, ak v tejto zmluve nie je uvedené inak.
  5. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Občianskeho zákonníka, Obchodného zákonníka a všeobecne záväznými právnymi predpismi s nimi súvisiacimi.
  6. Prípadné spory, ktoré vzniknú zo zmluvy, sa budú zmluvné strany snažiť riešiť predovšetkým formou dohody. V prípade, že k dohode nedôjde, spory budú riešené podľa slovenského právneho poriadku.
  7. Zmluva je vyhotovená v piatich originálnych vyhotoveniach, z ktorých dve vyhotovenia dostane poskytovateľ a tri vyhotovenia dostane objednávateľ.
  8. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadením Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  9. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
  10. Neoddeliteľnou súčasťou tejto zmluvy sú nasledovné prílohy:

Príloha č. 1: Cenová kalkulácia za jedno kompletné menu

Príloha č. 2: Zoznam subdodávateľov

V Bratislave, dňa V Bratislave, dňa

**Za poskytovateľa: Za objednávateľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní VO> <vyplní uchádzač>

**Príloha č. 1 k Zmluve na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-093-795**

**Predmet zmluvy podľa článku III bodu 3.1.1**

**Cenová kalkulácia za jedno kompletné menu**

Tabuľka č. 1

|  |  |  |  |  |
| --- | --- | --- | --- | --- |
| **Por. č.** | **Názov položky** | **Obsah položky** | **Merná jednotka** | **Jednotková cena bez DPH** |
| 1 | Menu č. 1 | denne hlavné jedlo mäsité - mäso 150 g v surovom stave; príloha 200 g; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie | ks | <vyplní uchádzač> |
| 2 | Menu č. 2 | denne hlavné jedlo mäsité - mäso 150 g v surovom stave; príloha 200 g; polievka 0,35 l; šalát/ kompót 150 g; 0,2 l nápoj; 2 ks chlieb; 1 ks ovocie; | ks | <vyplní uchádzač> |
| 3 | Menu č. 3 | denne hlavné jedlo bezmäsité - 150 g hlavná bezmäsitá surovina a príloha 200g alebo múčne jedlo – 400 g v uvarenom stave; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie; | ks | <vyplní uchádzač> |
| 5 | Menu č. 4 | denne zdravotné hlavné jedlo mäsité alebo bezmäsité - mäso alebo bezmäsitá hlavná surovina 150 g; príloha 200g tepelne upravená zelenina; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie; | ks | <vyplní uchádzač> |
| 6 | Menu č. 5 | denne hlavné jedlo zeleninový tanier; viacero druhov čerstvej krájanej, strúhanej, marinovanej zeleniny 400 g a 60 g doplnkovej suroviny; 1 ks grahamové pečivo; polievka 0,35 l; šalát/ kompót 150g; 0,2 l nápoj; 2 ks chlieb; 1 ks ovocie. | ks | <vyplní uchádzač> |

Poznámka: Jednotková cena je rovnaká pre menu č. 1 až č. 5

**Predmet zmluvy podľa článku III bodu 3.1.3**

Tabuľka č. 2

|  |  |  |  |  |
| --- | --- | --- | --- | --- |
| **Občerstvenie (bod 3.1.3 článku III zmluvy na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-093-795)** | Merná jednotka (MJ) | Predpokladaný počet v MJ | Jednotková cena v EUR bez DPH | Celková cena v EUR bez DPH |
| **Slané pokrmy** |  |  |  |  |
| jednosústové jedlo vegetariánske (z min. 3 surovín - rôzne druhy, fingerfood, kanapky jednodhubky ), 60g | ks | 400 | <vyplní uchádzač> | <vyplní uchádzač> |
| jednosústové jedlo nevegatariánske (z min. 3 surovín - rôzne druhy, fingerfood, kanapky, jednodhubky ), 60g | ks | 700 | <vyplní uchádzač> | <vyplní uchádzač> |
| jednosústové jedlo vegánske (z min. 3 surovín - rôzne druhy, fingerfood, kanapky, jednohubky), 60g | ks | 200 | <vyplní uchádzač> | <vyplní uchádzač> |
| lopár s humusom, 400g | ks | 2 | <vyplní uchádzač> | <vyplní uchádzač> |
| bezlepkový rautový chlebíček rôzne druhy, 80g | ks | 50 | <vyplní uchádzač> | <vyplní uchádzač> |
| rautový chlebíček slaný rôzne druhy, 80g | ks | 500 | <vyplní uchádzač> | <vyplní uchádzač> |
|  |  |  |  | <vyplní uchádzač> |
| **Slané pečivo** |  |  |  |  |
| rôzne slané pečivo plnené aj neplnené , 50g | ks | 700 | <vyplní uchádzač> | <vyplní uchádzač> |
| rôzne slané pečivo plnené aj neplnené , 70g | ks | 700 | <vyplní uchádzač> | <vyplní uchádzač> |
|  |  |  |  | <vyplní uchádzač> |
| **Sladké pečivo, dezerty a pokrmy, ovocie** |  |  |  |  |
| malé miňonky/mini zákusky, 30g | ks | 700 | <vyplní uchádzač> | <vyplní uchádzač> |
| rôzne sladké pečivo plnené aj neplnené 50 g | ks | 200 | <vyplní uchádzač> | <vyplní uchádzač> |
| rôzne sladké pečivo plnené aj neplnené 70 g | ks | 200 | <vyplní uchádzač> | <vyplní uchádzač> |
| rôzne sladké pečivo plnené aj neplnené 90 g | ks | 200 | <vyplní uchádzač> | <vyplní uchádzač> |
| dezerty v kelímkoch 50 g | ks | 100 | <vyplní uchádzač> | <vyplní uchádzač> |
| dezerty v kelímkoch 100 g | ks | 200 | <vyplní uchádzač> | <vyplní uchádzač> |
| ovocie 100g/ osoba | ks | 300 | <vyplní uchádzač> | <vyplní uchádzač> |
|  |  |  |  | <vyplní uchádzač> |
| **Obložené misy sladké a slané** |  |  |  |  |
| misa s plnenými mäsovými roládami a oblohou, 3,5kg | ks | 10 | <vyplní uchádzač> | <vyplní uchádzač> |
| obložená misa zeleninová, 3kg | ks | 5 | <vyplní uchádzač> | <vyplní uchádzač> |
| misa syrové variácie, orechy, ovocie, obloha, 3,5kg | ks | 10 | <vyplní uchádzač> | <vyplní uchádzač> |
| misa veľká s vyfiletovaným ovocím(hmotnosť, počet/druh ovocia), 4kg | ks | 5 | <vyplní uchádzač> | <vyplní uchádzač> |
|  |  |  |  | <vyplní uchádzač> |
| **Nealkoholické nápoje** |  |  |  |  |
| minerálna voda - perlivá, jemne perlivá, neperlivá 033l sklo | ks | 500 | <vyplní uchádzač> | <vyplní uchádzač> |
| Nealko nápoje (rôzne druhy), 025l sklo | ks | 500 | <vyplní uchádzač> | <vyplní uchádzač> |
| Nealko nápoje - rozlievané (rôzne druhy), 0,1l | ks | 500 | <vyplní uchádzač> | <vyplní uchádzač> |
| por. čaj (vrátane med + citrón), 2g | ks | 150 | <vyplní uchádzač> | <vyplní uchádzač> |
| smotana do kávy, 10g | ks | 400 | <vyplní uchádzač> | <vyplní uchádzač> |
| por. káva (vrátane mlieko + cukor), 7g | ks | 685 | <vyplní uchádzač> | <vyplní uchádzač> |
| cappucino, 7g | ks | 60 | <vyplní uchádzač> | <vyplní uchádzač> |
| limonáda - rôzne druhy, 1l | ks | 20 | <vyplní uchádzač> | <vyplní uchádzač> |
|  |  |  |  | <vyplní uchádzač> |
| **Alkoholické nápoje** |  |  |  |  |
| Víno biele, 0,1l | ks | 800 | <vyplní uchádzač> | <vyplní uchádzač> |
| Víno červené, 0,1l | ks | 650 | <vyplní uchádzač> | <vyplní uchádzač> |
| Víno ružové, 0,1l | ks | 100 | <vyplní uchádzač> | <vyplní uchádzač> |
| Víno šumivé, 01l | ks | 100 | <vyplní uchádzač> | <vyplní uchádzač> |
| Welcome drink(prosseco), 0,1l | ks | 1000 | <vyplní uchádzač> | <vyplní uchádzač> |
| Pivo 12°, 033l sklo | ks | 50 | <vyplní uchádzač> | <vyplní uchádzač> |
| Pivo 10°, 0,33l sklo | ks | 50 | <vyplní uchádzač> | <vyplní uchádzač> |
|  |  |  |  | <vyplní uchádzač> |
| **Rôzne** |  |  |  |  |
| Štvorchodové menu nevegetariánske pre 1 osobu (predjedlo, polievka, hlavné jedlo dezert/múčne jedlo) | ks | 35 | <vyplní uchádzač> | <vyplní uchádzač> |
| Štvorchodové menu vegetariánske pre 1 osobu (predjedlo, polievka, hlavné jedlo dezert/múčne jedlo) | ks | 35 | <vyplní uchádzač> | <vyplní uchádzač> |
| Trojchodové menu nevegetariánske pre 1 osobu (polievka, hlavné jedlo dezert/múčne jedlo) | ks | 35 | <vyplní uchádzač> | <vyplní uchádzač> |
| Trojchodové menu vegetariánske pre 1 osobu (polievka, hlavné jedlo dezert/múčne jedlo) | ks | 35 | <vyplní uchádzač> | <vyplní uchádzač> |
| No limit nealkoholické nápoje minimálne 4 rôzne druhy nápojov pre 1 osobu v 0,25l fľašách | ks | 50 | <vyplní uchádzač> | <vyplní uchádzač> |
| obsluha | 1 osobohodina | 50 | <vyplní uchádzač> | <vyplní uchádzač> |
| studený bufet 500g/osoba (minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 10 osôb /vrátane cateringového inventáru/ | ks | 25 | <vyplní uchádzač> | <vyplní uchádzač> |
| teplý bufet 500g/osoba (minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 10 osôb /vrátane cateringového inventáru/ | ks | 25 | <vyplní uchádzač> | <vyplní uchádzač> |
| studený bufet 500g/osoba (minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 40 osôb /vrátane cateringového inventáru/ | ks | 10 | <vyplní uchádzač> | <vyplní uchádzač> |
| teplý bufet 500g/osoba (minimálne 3 druhy mäsa + min. 2 vegetariánske alternatívy) + prílohy (minimálne 3 druhy) pre 40 osôb /vrátane cateringového inventáru/ | ks | 10 | <vyplní uchádzač> | <vyplní uchádzač> |
| šalátový bar 50 g/osoba - minimálne 2 druhy pre 10 osôb | ks | 25 | <vyplní uchádzač> | <vyplní uchádzač> |
| šalátový bar 50 g/osoba - minimálne 2 druhy pre 40 osôb | ks | 10 | <vyplní uchádzač> | <vyplní uchádzač> |
| dezertný bar 120 g/osoba - minimálne 3 druhy pre 10 osôb | ks | 25 | <vyplní uchádzač> | <vyplní uchádzač> |
| dezertný bar 120 g/osoba - minimálne 3 druhy pre 40 osôb | ks | 10 | <vyplní uchádzač> | <vyplní uchádzač> |
| coffee break pre 10 osôb: nealkoholické nápoje a teplé nápoje - no limit balík, slané pečivo, 80 g - 1 ks a sladké pečivo, 80 g - 1 ks, canapes alebo plnené banketové pečivo - 2 ks (minimálne 3 druhy), ovocie 100 g osoba /vrátane cateringového inventáru/ | ks | 25 | <vyplní uchádzač> | <vyplní uchádzač> |
| coffee break pre 40 osôb: nealkoholické nápoje a teplé nápoje - no limit balík, slané pečivo, 80 g - 1 ks a sladké pečivo, 80 g - 1 ks, canapes alebo plnené banketové pečivo - 2 ks (minimálne 3 druhy), ovocie 100 g osoba /vrátane cateringového inventáru/ | ks | 10 | <vyplní uchádzač> | <vyplní uchádzač> |
|  |  |  |  | <vyplní uchádzač> |
|  |  |  |  |  |
| **Celková cena spolu v EUR bez DPH** |  |  | **<vyplní uchádzač>** | |
|  |  |  |  |  |
|  |  |  |  |  |
| Poznámky: |  |  |  |  |
| Pri vypĺňaní tabuľky je potrebné, aby uchádzač dodržal tieto zásady: - nesmie meniť opis jednotlivých položiek, - nesmie pozmeňovať poradie položiek, vkladať alebo odstraňovať položky. |  |  |  |  |

**Príloha č. 2 k Zmluve na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-093-795**

**ZOZNAM SUBDODÁVATEĽOV POSKYTOVATEĽA**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| **p. č.** | **Subdodávateľ**  (obchodné meno, sídlo, IČO, zápis do príslušného obchodného registra) | **Údaje o osobe oprávnenej konať za subdodávateľa**  (meno a priezvisko, adresa pobytu, dátum narodenia) |
| 1. | <vyplní uchádzač> | <vyplní uchádzač> |